BAA verkoop Stansted-lughawe | Nuus24
Londen – Die lughawe-operateur BAA het 'n lang regstryd tot 'n einde gebring nadat hy ingestem het om die Stansted-lughawe te verkoop.BAA baklei al sedert 2009 teen ‘n beslissing van die Mededingingskommissie dat dit Stansted moet verkoop omdat daar geen mededinging tussen Londense lughawens is nie.Die operateur is beveel om Stansted, Gatwick sowel as Edinburgh of Glasgow se lughawens te verkoop, het BBC News berig.BAA het bekend gemaak dat hy nie in die hooggeregshof teen die Stansted-besluit sal appelleer nie.“Ons glo steeds die Mededingingskommissie se besluit hou nie rekening met die feit dat Stansted en Heathrow verskillende markte bedien nie,” het ‘n verklaring van BAA gelui.Stansted is Londen se derde besigste lughawe en Brittanje se vierde. – Volg Nuus24 op Twitter Lees meer oor: baa | brittanje | lughawens VOLGENDE OP NUUS24X